تورکیه سلاحلی قوه‌لری طرفیندن داوام ائتدیریلن فرات قالخانی حرکاتی چرچیوه‌سینده بیر داعش تروریستی ضررسیزلشدیریلدی.
باش قرارگاه حرکاتین 37-جی گونو ایله باغلی معلومات وئردی.
کشفیات و مشاهده ائتمه واسطه‌لریله تثبیت ائدیلن 50 داعش هدفینه 158 فیرتینا توپ لاری و 80-دن چوخ راکتلر ایله آتش آچیلدی. حرکاتین باشلاندیغی 24 آوقوست‌دان بو گونه قدر ایسه عمومی لیکده 1469 هدفه 5675 آتش آچیلدی.
تورکیه هاوا قوه‌لرینه عاید اوچاقلار حاجی کوشاه‌دا تثبیت ائدیلن اوچ هدفی آتشه توتدو. داعشه عاید ایکی بینا و "دوچکات" ماشین محو ائدیلدی.
کوالیسیون قوه‌لری طرفیندن زیادیه بؤلگه‌سینه هاوا حرکاتی زامانی ایسه بیر داعش تروریستی ضررسیزلشدیریلدی، ایستیفاده ائتدیک‌لری بیر قرارگاه بیناسی ایسه داغیدیلدی.
بون‌دان باشقا، بابین 2 کیلومتر جنوب-غربینده یئرلشن و داعش تروریستلری‌نین بیر قرارگاه بیناسی کوالیسیون قوه‌لری طرفین‌دن 8 راکت آتیلا‌راق محو ائدیلدی.
عینی زاماندا، سوریه موخالیفتی راعی‌نین جنوب-غربین‌دکی تلعاردان سونرا  زیادیه و غروردا نظارتی اله کئچیردیلر. الراعینین شرقین‌دکی الایوبیه ایسه داعش نظارتینه کئچدی.
دونن گون بویو یاشانان قارشیدورما‌لاردا سوریه‌ده 4 موخالیفت عسگری شهید اولوب، 15-ی یارالاندی.
تورکیه سلاحلی قوه‌لری سوریه سرحد خطینده اینسانسیز اوچاقلار ایله کشفیات و مشاهده ائتمه  فعالیت‌لرینی داوام ائتدیریر.
قئید ائدک کی، تورکیه‌نین فوق العاده حالار باشقانلیغی (آفاد) و قیزیلای جمعیتینه عاید قروپ‌لار آزاد سوریا اوردوسو عسگرلری و سیویل لره گونده 3 دفعه ایستی یئمک وئریر، ساغلیق خیدمتی گؤستریرلر.
